Apstiprināts:

LJS SC vadītāja S.Kalniņa - Rutuļa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2018. gada „ \_\_\_\_.” \_\_\_\_\_\_\_\_\_\_\_\_

**LATVIJAS JŪRNIECĪBAS SAVIENĪBAS**

**SERTIFICĒŠANAS CENTRS**

BŪVSPECIĀLISTU SERTIFIKĀCIJAS ĒTIKAS  KODEKSS  
  
  
**Vispārīgie noteikumi**

1. Būvspeciālistu sertifikācijas Ētikas kodekss (turpmāk – Ētikas kodekss) nosaka Latvijas jūrniecības savienības Būvspeciālistu sertificēšanas centra (turpmāk – LJS SC) sertifikācijas pretendentu un sertificēto būvspeciālistu vienotus ētiskas rīcības pamatprincipus profesionālajā darbībā.
2. Ētikas kodeksa galvenais uzdevums ir noteikt pamatprincipus, lai LJS SC, sertifikācijas pretendentu un sertificēto būvspeciālistu apzināta, vai neapzināta darbība neradītu materiālu, vai morālu kaitējumu sertifikācijas procesā un būvniecības procesā iesaistītajām personām, kā arī, lai iesaistīto personu neētiska rīcība nekompromitētu ne LJS SC, ne sertifikācijas pretendentu, ne sertificēto būvspeciālistu.

**LJS SC ētikas pamatprincipi**

1. LJS SC savā darbībā ievēro LR likumdošanas un normatīvo aktu prasības. Sertifikācijas

pakalpojumi ir pieejami visiem pretendentiem, kuri atbilst Latvijas Republikas likumdošanas un normatīvo aktu prasībām un sertifikācijas shēmai. Kvalitātes vadības politika ir virzīta, lai speciālistu kompetence un patstāvīgā būvprakse tiktu novērtēta atbilstoši Ministru kabineta 2018.gada 20. marta noteikumu Nr.169 “Būvspeciālistu kompetences novērtēšanas un patstāvīgās prakses uzraudzības noteikumi” un standarta LVS EN / ISO 17024:2012 “Atbilstības novērtēšana. Vispārīgās prasības personu sertificēšanas institūcijām” prasībām, atbilstoši sertifikācijas shēmai.

* 1. Sertifikācijas process ir neatkarīgs, neietekmējams un saprotams attiecībā uz sertifikācijaspretendentiem, kandidātiem un būvspeciālistiem, kā arī viņu darba devējiem, sadarbības partneriem un klientiem;
  2. LJS SC ir strukturizēts un pārvaldīts tā, lai būtu atbildīgs par darbības neietekmējamību un nepieļauj komerciālu, finansiālu vai cita veida spiedienu, lai kompromitētu neietekmējamību;
  3. LJS SC nodrošina sertificēšanas procesa pieejamību, nepieļaujot jebkādus ierobežojumus, pamatojoties uz finansiāliem, vai citiem ierobežojošiem apstākļiem, tādiem, kā piederība kādai asociācijai, biedrībai vai grupai un nepielieto procedūras, lai negodīgi traucētu vai kavētu pretendentu piekļuvi sertifikācijai, ir neatkarīgs no apmācības.
  4. LJS SC pieņem lēmumus patstāvīgi, pamatojot tos ar normatīvo aktu prasībām, apstiprinātiem labas prakses profesionāliem standartiem un kvalitātes kritērijiem.
  5. LJS SC sertificēšana sprocesā iesaista kompetentus un profesionālus speciālistus – ekspertus, kas nodrošina uzticēšanos īstenotajai sertifikācijai.
  6. LJS SC izprot neietekmējamības nozīmīgumu, pārvalda interešu konfliktu ar fiziskām un juridiskām personām, nodrošina sertificēšanas procesa objektivitāti un konfidencialitāti visās sertificēšanas jomās un darbībās, kā arī ir atbildīga par objektīvu sertifikācijas procesa īstenošanu.
  7. LJS SC ievēro konfidencialitāti.  Visa informācija, kas iegūta sertifikācijas procesā, uzturēta konfidenciālā likumīgi izpildāmā kārtībā un sertifikācijas procesam ir garantēta drošība. Sertificēšanas procesā iegūtā informācija par personas datiem, profesionāla rakstura informāciju, kuru SC ieguvis pretendentu novērtēšanas un sertificēšanas procesā; informācija, kuru SC ieguvis no pretendenta, kurš šo informāciju noteicis par konfidenciālu, netiek izpausta un izmantota citādi, kā vien sertificēšanas darbību veikšanai. Gadījumos, kad likuma noteiktajā kārtībā, tiek noteikts sniegt konfidenciālu informāciju, par to tiks informēts iesaistītais sertificēšanas pretendents, vai sertificētais būvspeciālists.
  8. LJS SC darbinieki un SC eksperti nepiedalās tādu personu novērtēšanā un lēmuma pieņemšanā, ar kurām iespējami interešu konflikti (radniecība, saimnieciskā darbība u.c.).
  9. LJS SC personāls nelieto procedūras, kas negodīgi traucētu, vai kavētu pretendentu piekļuvi sertifikācijai.
  10. LJS SC nepārtraukti identificē apdraudējumus tā neietekmējamībai, analizē, dokumentē un mazina potenciālu interešu konfliktu riskus.
  11. **V**isas apelācijas un sūdzības tiks izskatītas konstruktīvi, neietekmējami un savlaicīgi, sniedzot atbildi iesniedzējam.
  12. SC vadītājs, pieaicinot nozares kompetentus speciālistus, izveido sertifikācijas shēmas komiteju un pretendentu novērtēšanas komisiju.
  13. LJS SC sertificēšanas procesā nepārtraukti identificē apdraudējumus neietekmējamībai.
  14. LJS SC izskaidro sertifikācijas procedūras un politiku visiem pretendentiem un sertificētiem būvspeciālistiem.

**Sertificēto būvspeciālistu ētikas pamatprincipi**

1. LJS SC izdoto būvprakses sertifikātu jāizmanto tikai sertifikātā norādītās(o) sfēras(u) ietvaros. Nedrīkst izmantot būvprakses sertifikātu maldinošos nolūkos, kā arī tādā veidā, kas diskreditētu LJS SC. Nelietot sertifikāciju tādā veidā, kas sertifikācijas institūcijai sagādā sliktu reputāciju un nesniegt tādus paziņojumus attiecībā uz sertifikāciju, kurus sertifikācijas institūcija uzskata par maldinošiem vai nepilnvarotiem;
2. Būvpraksē jābūt profesionāli patstāvīgam un neatkarīgam, nepakļaujoties savtīgai vai neobjektīvai darba devēja, atsevišķu fizisko vai juridisko personu ietekmei.
3. Savā praktiskā darbībā nepieļaut citus aizvainojošu rīcību, kā arī neizteikt kritiku par citu būvniecības procesā iesaistīto personu darbību, ja tā nav balstīta uz objektīvi pamatotiem faktiem un tās darbības analīzi.
4. Neiesaistīties koruptīvos vai aizliegtas vienošanās darījumos. Ja saņemta sūdzība par **būvspeciālista patstāvīgās prakses uzraudzības pārkāpumu, būvspeciālists lietas izskatīšanas laikā sniedz patiesu, objektīvu, pamatotu un pilnīgu informāciju SC un sūdzības iesniedzējam.**
5. Būvniecības procesā iesaistīto būvspeciālistu domstarpību gadījumā, ja tas saistīts ar izpilddokumentācijas parakstīšanu, nepamatoti nenovilcināt attiecīgā jautājuma atrisināšanu, nepieciešamības gadījumā informējot par to būves pasūtītāju, būvvaldi vai attiecīgās institūcijas. Speciālists paraksta tikai viņa uzraudzībā vai kontrolē pakļautu darbu izpildes dokumentāciju un uzņemas tikai tādas saistības, kas atbilst viņa kompetencei un, kuru izpildi tas var sniegt profesionālā līmenī.
6. Savu būvprakses sertifikātu nenodot citu personu vai organizāciju rīcībā, izņemot savam darba devējam, ja to izmanto iepirkumu konkursiem vai Būvkomersantu reģistram.
7. Neizplatīt konfidenciālu informāciju, ko viņš ieguvis būvniecības procesā, izņemot gadījumus, ja to pieprasa likums.
8. Būvspeciālistam jābūt paškritiskam un jāprot atzīt un labot savas kļūdas, kā arī atvainoties par neētisku rīcību tiem, kurus tas skar.
9. Būvspeciālistam jāievēro, ka LJS SC logo nedrīkst izmantot dokumentos, ko nav izdevusi LJS SC.
10. Sertifikācijas atlikšanas vai anulēšanas gadījumā, pārtraukt pretendēt uz sertifikāciju, kurā ir jebkuras atsauces uz sertifikācijas institūciju vai sertifikāciju un atgriezt jebkuru sertifikātu, kuru ir izsniegusi sertifikācijas institūcija. Kritiku par LJS SC darbību sertificētais būvspeciālists izsaka tikai atklātā veidā, vispirms to adresējot LJS SC vadībai.
11. Sertificētam būvspeciālistam, ieteicams dalīties ar kolēģiem pieredzē, būt tolerantam pret viņu viedokļiem un palīdzēt tiem izvairīties no kļūdām.
12. Sertificētais būvspeciālists pastāvīgi veicina savu profesionālo izaugsmi un praktiskajā darbībā nepieļauj savas kvalifikācijas pazemināšanos, vai nolaidīgu attieksmi pret saviem pienākumiem, darbojas profesionāli, principiāli, godprātīgi, ētiski, ievērojot pieņemtās uzvedības normas.
13. Sertificētais būvspeciālists ciena, saglabā dabas un kultūras vērtības, nodrošina kvalitatīvu un ilgtspējīgu vides attīstību. Atbild par viņa padotībā strādājošo pienācīgu uzraudzību, nodrošinot drošu darba vidi, nepakļaujot riskam strādājošos, nepieļaujot darba aizsardzības un profesionālās veselības normu pārkapumus.
14. Šajā kodeksā atrunātie pamatprincipi būvspeciālistam ir jāievēro ikdienas darbībā, taču tas nevar būt par pamatu, lai nemotivēti iejauktos citu personu profesionālajā darbībā.

**Ētikas komisijas darbība**

1. Ētikas komisiju 3 locekļu sastāvā uz neierobežotu termiņu ievēl Sertifikācijas shēmas komitejas locekļi un Pretendentu novērtēšanas komisija no LJS SC vadības ieteiktiem sertificētiem būvspeciālistiem ar nevainojamu reputāciju. Ētikas komisijas priekšsēdētāju atklātā balsojumā no sava vidus ievēl komisijas locekļi.
2. Komisijas locekļiem ir tiesības paust savu individuālu, atsevišķu viedokli.
3. Katru iesniegumu vai informāciju par sertificēta būvspeciālista neētisku rīcību Ētikas komisija izskata 30 darba dienu laikā, kopš attiecīgās informācijas saņemšanas, uzaicinot informācijā uzrādīto būvspeciālistu komisijai sniegt nepieciešamos paskaidrojumus.
4. Ētikas komisija, konfliktā iesaistīto personu klātbūtnē, izvērtē būvspeciālista konkrēto rīcības gadījumu, nepieciešamības gadījumā piesaistot ekspertu un pieprasot vajadzīgo papildus informāciju. Ētikas komisija sagatavo atzinumu, ko iesniedz LJS SC vadībai lēmuma pieņemšanai.
5. Ētikas komisijas sēdes, kurās tiek izskatīti būvspeciālistu ētikas jautājumi, ir aizklātas, bet pēc komisijas atzinuma akceptēšanas LJS SC, tās lēmumi ir publiski pieejami.
6. Konstatēto Ētikas kodeksa principu pārkāpuma gadījumā, Ētikas komisija var pieņemt šādus lēmumus:  
   23.1. Izteikt aizrādījumu, publicējot lēmumu BIS;  
   23.2. Būvprakses sertifikātā norādītās darbības sfēras apturēšana uz laiku, publicējot lēmumu BIS.  
   23.3. Ierosināt LJS SC vadītajam anulēt būvspeciālista būvprakses sertifikātu.
7. Par pieņemto lēmumu attiecīgais būvspeciālists var viena mēneša laikā iesniegt LJS SC vadībai motivētu apelāciju atkārtotai lietas izskatīšanai. Pēc apelācijas izskatīšanas LJS SC pieņemtais lēmums ir galīgs. Lēmumu var apstrīdēt Ekonomikas ministrijā. Ekonomikas ministrijas lēmumu var pārsūdzēt Administratīvā procesa likuma noteiktajā kārtībā.